**תכנון השלב הראשון של הפרוייקט - שלב של אפיון והגדרת צרכים:**

**לדוגמה: אתר המועמדים לראשות עיריית X**

**מבנה ותוכן האתר:**

* **דף הבית:** הצגת המועמדים, תמונתם, סיסמתם ותמצית מצעם.
* **אודות:** בלחיצה על התמונה של מועמד מסויים, מקבלים: מידע מפורט על המועמד, ניסיונו, השכלתו, ערכיו, תפיסת עולמו והצגת המצע המלא שלו, תוך פירוט תוכניותיו בתחומים השונים (ניתן להרחיב ולהציג את חבאי הצוות של המועמד...)
* **יצירת קשר:** טופס יצירת קשר המאפשר לתומכים ולמתעניינים ליצור קשר עם המועמדים השונים ולהביע תמיכה.
* **טופס רישום לתרומות או/ התנדבות (הכולל פרטים אישיים וסיסמה):**
  + **אם התומך בחר להיות תורם, מתנדב או שניהם**,יש למלא טופס הכולל פרטים אישיים וסיסמה אשר יישמרו כמובן (הוספה).
  + **תרומות:** אפשרות לתרום כספים לקמפיין, (כל תומך יכול לתרום יותר מפעם אחת) ולראות את גובה תרומתו עד כה, למשל (עדכון ומשתנה צובר + בחירת הסכום בלבד להצגה).
  + **התנדבות:** אפשרות למתנדבים להצטרף לצוות הקמפיין ולסייע בפעילויות שונות. לאחר שתומך בחר להיות מתנדב (ולא תורם), אם התחרט, ניתן לבטל את הרישום (מחיקה).
* **סקרים:** במידה שתומך מסויים נרשם להתנדבות או שתרם כספים, הוא יוכל להיות חשוף לתוצאות של סקרים למשל.
* **מנהל האתר:** יכול לצפות בנתונים השונים של התומכים הרשומים לאתר ופרטיהם (בחירה).

**רשימת דרישות והערכת תלמיד**

|  |
| --- |
| היקף והשגת מטרות הפרויקט - עמידה בדרישות החובה על פי תכנית הלימודים (15 נקודות): |
| דף ראשי |
| דף כניסת משתמש קיים |
| דף רישום ודפים אינטראקטיביים נוספים הכולל את כל תגיות הטופס של HTML שלמדנו (שכל תגית תופיע לפחות פעם אחת בכלל הטפסים באתר שלכם): שדה טקסט, שדה סיסמה, תיבת סימון, כפתור רדיו, כפתור "שלח", שדה טקסט חופשי, תיבת בחירה עם אופציות. |
| לפחות עוד 2 דפים נוספים עפ"י בחירה |
| תיקיית Pages  תיקיית Images |
| טבלה אחת עם לפחות 4 שדות |
| טבלה 2 לבחירתכם |
| שימוש בפעולות SELECT, INSERT, DELETE, UPDATE |
| הרשאות דפים תוך שימוש באובייקט SESSION |
| על קוד הפרויקט לכלול תיעוד (הערות) – חשוב!!! |

|  |
| --- |
| תיק עבודה מסודר וברור (10 נקודות): |
| תיק פרויקט מסודר וזמין בעת המבחן הכולל: שם התלמיד, לוגו בי"ס, נושא העבודה, תוכן עניינים |
| הסבר מפורט של הפרויקט: שם, תחום, סוג, מטרת הפרויקט, קהל יעד, סביבת פיתוח, טכנולוגיה. עמוד אחד מתומצת |
| הסבר ותיעוד הפתרון, הכולל תרשים מבנה האתר (עץ), טבלאות (של בסיס הנתונים) עם שדות רלוונטיים ונתונים לדוגמא. |
| מדריך ברור למשתמש- הסברים המובאים בעזרת צילומי מסכים רלוונטיים (למשל: הצגת טופסי הזנת נתונים). |
| סיכום אישי של מבצע הפרויקט: איך לדעתי ביצעתי את הפרויקט, מה הייתי עושה אחרת, קשיים שהיו לי, אפשרויות עתידיות שיש בפרויקט |
| חלקי קוד עיקריים וחשובים עם הסבר, כולל מידע נוסף שישפר את הבנת הפרויקט |

|  |
| --- |
| היקף והשגת מטרות הפרויקט - נכונות האלגוריתם והתוכנית ואיכות הפתרון (20 נקודות): |
| **תפריט תקין של אורח,** רשאי לצפות ב: דף ראשי, דף רישום, דף שיחזור סיסמא, דפי תוכן נוספים. |
| **תפריט תקין של משתמש רשום** שהתחבר, רשאי לצפות בדפי תוכן נוספים, שמו מופיע בכל הדפים. |
| **דף רישום**- הוספת רשומה לטבלה כגון **הוספת משתמש חדש** עקב מילוי טופס רישום תקין ולחיצה על כפתור רישום. |
| **עדכון כלשהו:**  יש לאפשר למשתמש לשנות את אחד הנתונים שלו, למשל: שינוי, או שיחזור סיסמא במקרה של שיכחה. תרומה במועמד ובהמשך תרומה נוספת. ברגע שהתעדכן נתון, ישנה הודעה על כך והטבלה בבסיס הנתונים כמובן מתעדכנת. |
| **תקינות הקלט בטופס הרישום:** סיסמא לא שונה מהמקורית או שם המשתמש כבר קיים (הודעות להכניס סיסמא שונה או שם משתמש שלא קיים) או התנדבות שכבר בחר (הודעה שכבר בחר והאם רוצה לשנות סוג התנדבות...) |
| **נתוני משתמש רשום-** משתמש יכול לראות באתר את נתוניו הרשומים בטבלה |
| **מחיקת נתוני משתמש –**  1. אפשרות למחיקת חשבון (עפ"י שם משתמש) ע"י לחיצה על כפתור.  2. מחיקת הרשומה של המשתמש מטבלת המשתמשים.  3. המשתמש אוטומטית יצא מהכניסה שלו למערכת ויעבור לדף שאינו מאובטח. |

|  |
| --- |
| שליטה בפרויקט ובתחום הדעת (35 נקודות): |
| הסבר כללי על הפרויקט |
| הסבר על מבנה הפרויקט וחלקיו |
| הדגמה והצגת הפרויקט |
| הסבר איך התמודדת עם בעיות שנוצרו |
| שליטה בעקרונות - שאלות של המורה הבוחן |

|  |
| --- |
| בונוס (עד 5 נקודות): |
| תכנים שנלמדו באופן עצמאי (כולל תיאורם בחוברת הפרויקט) , מקוריות בפתרונות (אלגוריתם, מבנה), הרחבות כלשהן |

|  |
| --- |
| שינויים והרחבות במהלך הבחינה (20 נקודות): |
| הבוחן יבקש מהתלמיד לבצע שינויים בפרויקט, להוסיף תכנים, לבצע הרחבה כלשהי. התלמיד ידע להסביר מה נדרש ממנו לשם כך ויבצע את השנוי כנדרש. |